rejauldu/bengali-wikipedia huggingface dataset:
thumb|250px|সরল যান্ত্রিক কৌশলের ছক, ১৭২৮ সালের সাইক্লোপিডিয়া("Cyclopaedia") থেকেTable of Mechanicks, from Ephraim Chambers (1728) Cyclopaedia, A Useful Dictionary of Arts and Sciences, Vol. 2, London, p.528, Plate 11.  পদার্থবিজ্ঞানের ভাষায় সরল যন্ত্র (simple machine) এমন একটি যান্ত্রিক ব্যবস্থা যা বলের দিক অথবা পরিমাণ  পরিবর্তন করে। সাধারণভাবে বলা যায় সবচেয়ে সরল উপায়ে যান্ত্রিক সুবিধা ব্যবহার করে বলবৃদ্ধি করার ব্যবস্থাকে সরল যন্ত্র বলে  সরল যন্ত্র একটিমাত্র বলের ক্রিয়ার মাধ্যমে একটি কাজ করে। উক্ত যন্ত্রের উপর বল প্রযুক্ত হলে তা কাজ সম্পাদন করে এবং এর ফলে নির্দিষ্ট দূরত্ব আতিক্রান্ত হয়। সম্পাদিত কাজ অতিক্রান্ত দূরত্ব ও প্রযুক্ত বলের গুণফলের সমান। কোন একটি নির্দিষ্ট উদ্দেশ্য সাধনের জন্য প্রয়োজনীয় কাজের পরিমাণ ধ্রুবক। অবশ্য প্রয়োজনীয় বলের পরিমাণ অপেক্ষাকৃত অধিক দূরত্বের উপর কম বল প্রয়োগ করে কমানো যেতে পারে। দুইটি বলের পরিমাণের অনুপাতকে যান্ত্রিক সুবিধা বলা হয়ে থাকে।  প্রথাগতভাবে সরল যন্ত্র বলতে রেনেসাঁ যুগের বিজ্ঞানীদের সংজ্ঞায়িত নিম্নোক্ত ৬টি যন্ত্রকে বোঝায়ঃ:   আনত তল (N)  চাকা-অক্ষদন্ড (O)  লিভার (T),,,যেমন : সি,স  কপিকল (U),,,যেমন: বিদ্যালয় প্রাঙ্গণে জাতীয় পতাকা উত্তোলন।   গোঁজ (V [single wedge]; X [double wedge])  স্ক্রু (Y)  আসলে এই ছয় প্রকারের সরল যন্ত্রই হচ্ছে আধুনিককালের সব জটিল যন্ত্রের মূল। এদেরকে বিভিন্নভাবে ব্যবহার করে জটিল ও উন্নত যন্ত্র তৈরি করা হয়েছে।   তথ্যসূত্র   বিষয়শ্রেণী:প্রকৌশল বিষয়শ্রেণী:পদার্থবিজ্ঞান বিষয়শ্রেণী:সরল যন্ত্র বিষয়শ্রেণী:যন্ত্র প্রকৌশল
বয়েজ অব বাংলাদেশ (জনপ্রিয় সংক্ষিপ্ত রূপ BoB,  পূর্ব নাম Boys Only Bangladesh)  হলো দেশে এবং বিদেশে বসবাসকারী আত্ম-স্বীকৃত বাংলাদেশি সমকামী পুরুষদের সবচেয়ে পুরোনো চলমান এবং বৃহত্তম নেটওয়ার্ক। ঢাকায় অবস্থিত, এই অনিবন্ধিত, তহবিলহীন ও অনানুষ্ঠানিক সংগঠনটি স্বেচ্ছাসেবীদের দ্বারা পরিচালিত হয়। বয়েজ অব বাংলাদেশ ২০০২ সালে যাত্রা শুরু করে। শুরু থেকেই সংগঠনটি একটি ওয়েবসাইট, একটি ইয়াহু গ্রুপ ও একটি ফেসবুক পেজকে  প্রাথমিক নেটওয়ার্কিং এবং যোগাযোগ মাধ্যম  হিসাবে ব্যবহার করে আসছে।  অনলাইন কার্যক্রমের পাশাপাশি, BoB সচেতনাতা বাড়াতে কর্মশালার অনুষ্ঠানের ব্যবস্থা করে, এলজিবিটি-সম্পর্কিত উত্সবে অংশ নেয় এবং পার্টি এবং বনভোজনের মতো সামাজিক কার্যক্রম আয়োজন করে। বয়েজ অব বাংলাদেশের লক্ষ্য হলো বাংলাদেশে  সমকামী সম্প্রদায়ের প্রতি বৈষম্যমূলক আচরণ হ্রাস করা এবং সংবিধানের যৌনবৈষম্যমূলক ৩৭৭ ধারা বাতিল করা।   তথ্যসূত্র   বিষয়শ্রেণী:বাংলাদেশে এলজিবিটিকিউ বিষয়শ্রেণী:২০০২-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:সমকামী পুরুষদের সংগঠন
দেবারতি মিত্র  ( জন্ম: ১২ এপ্রিল ১৯৪৬, মৃত্যু : ১১ জানুয়ারী, ২০২৪ ) সাম্প্রতিক কালের বিশিষ্ট ভারতীয় বাঙালি কবি।  জন্ম ও প্রারম্ভিক জীবন দেবারতি মিত্রের জন্ম ১৯৪৬ খ্রিস্টাব্দের ১২ এপ্রিল পশ্চিমবঙ্গের কলকাতায়। পিতা অজিত কুমার মিত্র এবং মাতা গীতা মিত্র। দেবারতির পড়াশোনাও কলকাতায়। যোগমায়া দেবী কলেজে পড়াশোনার পর তিনি কলকাতা বিশ্ববিদ্যালয়ের স্নাতক হন। এরপর  যাদবপুর বিশ্ববিদ্যালয়ে বাংলা ভাষা ও সাহিত্য নিয়ে পড়াশোনা করেন  এবং   স্নাতকোত্তর ডিগ্রী অর্জন করেন।   সাহিত্যকর্ম বালিকা বয়স থেকেই দেবারতির কবিতাচর্চা শুরু হয় এবং তার প্রথম কবিতা প্রকাশিত হয় ১৯৬৭ খ্রিস্টাব্দে সুনীল গঙ্গোপাধ্যায়ের কৃত্তিবাস পত্রিকায়। আর কলেজ ও বিশ্ববিদ্যালয়ে পড়াশোনার সময় রবীন্দ্রনাথ ও জীবনানন্দের কবিতা এবং পাশাপাশি কিটস ও এলিয়টের কবিতার সঙ্গে তিনি প্রাথমিক সম্পর্ক গড়ে তোলেন। তিনি তার কবিতায় ক্ষেত্র বিশেষে প্রাণবন্ত রূপকের ব্যবহার করেছেন যা পাঠক মহলে প্রসংশিত হয়েছে। এ পর্যন্ত তিনি আটটি কবিতা সংকলন প্রকাশ করেছেন।  কাব্যগ্রন্থগুলিতে তার নিজস্ব ভাষা ও দৃষ্টিভঙ্গিতে, বিষয় ও শৈলি আধুনিক বাংলা সাহিত্যে এক স্বতন্ত্র স্থান অর্জন করেছে। তার প্রথম কাব্যগ্রন্থ অন্ধস্কুলে ঘন্টা বাজে প্রকাশিত হয় ১৯৭৪ খ্রিস্টাব্দে।  তার রচিত ও প্রকাশিত গ্রন্থ গুলি হল  অন্ধ স্কুলে ঘন্টা বাজে (১৯৭৪), শতরূপা, কলকাতা  আমার পুতুল (১৯৭৪), শতরূপা,  কলকাতা  যুবকের স্নান (১৯৭৮), আনন্দ পাবলিশার্স, কলকাতা   ভূতেরা ও খুকি (১৯৮৮), আনন্দ পাবলিশার্স, কলকাতা  কবিতা সমগ্র  (১৯৯৫), আনন্দ পাবলিশার্স,  কলকাতা  তুন্নুর কম্পিউটার  (২০০০), আনন্দ পাবলিশার্স,  কলকাতা  শ্রেষ্ঠ কবিতা দে'জ পাবলিশিং, কলকাতা  খোঁপা ভরে আছে তারার ধুলোয় (২০০৩), আনন্দ পাবলিশার্স,  কলকাতা   জীবনের অন্যান্য ও কবিতা  ভ্রমণাধিক ভ্রমর  দেবারতি মিত্রের প্রথম প্রকাশিত চারটি  কবিতা সংকলনের কবিতা ইংরাজীতে দুটি গ্রন্থে অনূদিত হয়েছে-  ইন দেয়ার ওউন ভয়েস: দ্য পেঙ্গুইন অ্যান্থোলজি অফ কনটেমপোরারি ইন্ডিয়ান ওমেন পোয়েটস্ (১৯৯৩), পেঙ্গুইন বুকস্ ইন্ডিয়া  ম্যাজেস্টিক নাইটস:লাভ পোয়েমস্ অফ বেঙ্গলি ওমেন (২০০৮), হোয়াইট পাইন প্রেস অনুবাদ করেছেন ক্যারোলিন রাইট এবং পারমিতা বন্দ্যোপাধ্যায়।   সম্মাননা  ১৯৬৯ খ্রিস্টাব্দে দেবারতি মিত্র কবিকৃতির জন্য লাভ করেন কৃত্তিবাস পুরস্কার  ১৯৯৫ খ্রিস্টাব্দের পান আনন্দ বাজার গোষ্ঠীর সাহিত্য পুরস্কার আনন্দ পুরস্কার  ২০১৪ খ্রিস্টাব্দের পশ্চিমবঙ্গের সর্বোচ্চ সাহিত্য পুরস্কার রবীন্দ্র পুরস্কার  ২০০২ খ্রিস্টাব্দে তিনি জাতীয় কবি নির্বাচিত হন।  ১৯৭৫ খ্রিস্টাব্দে তিনি কবি ও গদ্যকার  মণীন্দ্র গুপ্তকে (১৯২৬-২০১৮) বিবাহ করেন।   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:কলকাতা জেলার ব্যক্তি বিষয়শ্রেণী:২০শ শতাব্দীর বাঙালি কবি বিষয়শ্রেণী:বাঙালি মহিলা কবি বিষয়শ্রেণী:আনন্দ পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:যোগমায়া দেবী কলেজের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় লেখিকা
প্রজ্ঞা (, ৭৩৪) হলেন খ্রিস্টীয় নবম শতাব্দীর একজন বৌদ্ধ ভিক্ষু। তিনি অধুনা আফগানিস্তানের গান্ধার অঞ্চলে জন্মগ্রহণ করেন। তিনি তাং রাজবংশের রাজত্বকালে চীনে যান এবং কয়েকটি গুরুত্বপূর্ণ সংস্কৃত সূত্র চীনা ভাষায় পুনঃঅনুবাদ করেন। চীনে তীর্থযাত্রাকালে জাপানি ভিক্ষু কুকাইয়ের সাথে প্রজ্ঞার বন্ধুত্ব হয়েছিল বলে উল্লেখ করা হয়। কুকাই শিঙ্গন বৌদ্ধধর্মের ভবিষ্যৎ প্রবক্তা ছিলেন। তিনি কুকাইকে সংস্কৃতের মূল উৎসগুলো পড়তে ও বুঝতে সাহায্য করেছিলেন।  সৃষ্টিকর্ম তার প্রধান কাজগুলো হল  আবতংসক সূত্র ()  প্রজ্ঞাপারমিতাহৃদয় ()  জাতকের ধ্যানের মহায়ন সূত্র ()  তথ্যসূত্র  আরও পড়ুন  কেওন, ড্যামিয়ান (২০০৩)। Dictionary of Buddhism। নিউ ইয়র্ক: অক্সফোর্ড ইউনিভার্সিটি প্রেস।   বিষয়শ্রেণী:ভারতীয় বৌদ্ধ ভিক্ষু বিষয়শ্রেণী:৯ম শতাব্দীর ভারতীয় ভিক্ষু বিষয়শ্রেণী:আফগান ভিক্ষু বিষয়শ্রেণী:৯ম শতাব্দীর বৌদ্ধ ভিক্ষু
পাঞ্জাব আলী বিশ্বাস যিনি পাঞ্জাব বিশ্বাস নামে পরিচিত। বাংলাদেশের পাবনা জেলার রাজনীতিবিদ ও পাবনা-৪ (আটঘরিয়া-ঈশ্বরদী) আসনের সাবেক সংসদ সদস্য।   প্রাথমিক জীবন  পাঞ্জাব আলী বিশ্বাস পাবনা জেলায় জন্মগ্রহণ করেন।   রাজনৈতিক জীবন  পাঞ্জাব আলী বিশ্বাস পাবনা জেলা আওয়ামী লীগের উপদেষ্টা। তিনি ১৯৮৬ সালের তৃতীয় জাতীয় সংসদ নির্বাচনে জাতীয় সমাজতান্ত্রিক দলের মনোনয়ন নিয়ে পাবনা-৪ (আটঘরিয়া-ঈশ্বরদী) আসন থেকে সংসদ সদস্য নির্বাচিত হয়েছিলেন। পরে আওয়ামী লীগে যোগ দেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাবনা জেলার রাজনীতিবিদ বিষয়শ্রেণী:জাতীয় সমাজতান্ত্রিক দলের সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পাবনা জেলার ব্যক্তি বিষয়শ্রেণী:জাতীয় সমাজতান্ত্রিক দলের রাজনীতিবিদ
সৌদি সম্প্রচার কর্তৃপক্ষ সৌদি আরবের মিডিয়া মন্ত্রণালয়ের অধীন একটি সরকারি সংস্থা। এটি পূর্বে সৌদি সম্প্রচার কর্পোরেশন এবং সৌদি আরব রাজ্যের সম্প্রচার পরিসেবা নামে পরিচিত ছিল। বিএসকেএসএ সৌদি আরবের প্রায় সমস্ত সম্প্রচার কেন্দ্র পরিচালনা করে।    টেলিভিশন স্টেশন    আল সৌদিয়া - এটি সৌদি আরবের  প্রথম এবং সরকারী চ্যানেল যা তিনটি দৈনিক সংবাদ সম্মেলন এবং সেইসাথে সিরিজ এবং বিনোদন অনুষ্ঠান সম্প্রচার করে।  আল ইখবাড়িয়া - সবচেয়ে গুরুত্বপূর্ণ আঞ্চলিক এবং আন্তর্জাতিক সংবাদ  আলরিয়াদিয়া - এসপিএল লিগের ম্যাচগুলি এবং সৌদি জাতীয় দলের পাশাপাশি স্পেনীয় এবং ইতালিয় সুপারের মতো সৌদি আরবে অনুষ্ঠিত টুর্নামেন্টস এবং অন্যান্য ইভেন্টগুলি  এসবিসি - বিনোদন, ক্রীড়া, নাটক, টিভি শো   কোরআন টিভি - মসজিদ আল হারাম থেকে সরাসরি দেখানো হয়।   সুন্নাহ টিভি - মসজিদ আল-নবাবি থেকে সরাসরি দেখানো হয়।   রেডিও স্টেশনসমূহ   সৌদি সাধারণ প্রোগ্রাম (একেএ রিয়াদ রেডিও, ةذاعة الرياض)  সৌদি দ্বিতীয় প্রোগ্রাম (একে একে জেদ্দা রেডিও, ةذاعة جدة)  সৌদিয়া রেডিও (راديو السعودية)  আন্তর্জাতিক প্রোগ্রাম (الإذاعات الدولية السعودية)  পবিত্র কুরআন রেডিও (إذاعة القرآن الكريم)  নেদা আল-ইসলাম রেডিও (إذاعة نداء الإسلام)  সামরিক রেডিও (إذاعة الجيش السعودي)   তথ্যসূত্র    বহিঃসংযোগ     বিষয়শ্রেণী:সৌদি আরবে টেলিভিশন
হরিণা চিংড়ি (বৈজ্ঞানিক নাম: Metapenaeus monoceros) হচ্ছে পেনাইডি (Penaeidae) পরিবারভুক্ত একটি চিংড়ির প্রজাতি।ইংরেজিতে ব্রাউন শ্রিম্প,পিংক শ্রিম্প বলা হয়।  বিবরণ হরিণা চিংড়ির শরীরে ঘন এবং সমভা বিস্তৃত নীলাভ বাদামী রঙের ফোঁটা বিদ্যমান।ফ্লাজিলা ও পায়ে রঙিন ফোঁটা আছে।এ চিংড়ির  কেরিনাগুলি হালকা লাল এবং ফ্লাজিলা উজ্জ্বল লাল রঙের। এ চিংড়ি উপকূলীয় অঞ্চলে পাওয়া যায়। হরিণা চিংড়ি পানির লবনাক্ততার ব্যাপক তারতম্য হ্রাসবৃদ্ধি সহ্য করতে সক্ষম। এ মাছের মৃত্যু হার কম। বাংলাদেশ জাতীয় তথ্য বাতায়ন  খাদ্য হরিণা চিংড়ির খাদ্য তালিকা খুবই সংক্ষিপ্ত। মাছের ঘেরে প্রতিদিন অটোপালিশ ও গমের ভূসি দিলে মাছ ৪০-৫০ দিনের মধ্যে বিক্রির উপযোগী হয়ে যায়।  চাষ হরিণা পোনার প্রধান উৎস পার্শ্ববর্তী যেকোন নদী। মৎস্যঘেরে যদি সরাসরি জোয়ারের জল ওঠানামা করে তাহলে পোনা ক্রয় করা লাগবে না। সেটা সব ঘেরে সম্ভব নয় বিধায় বাইরে থেকে কিনে ঘেরে ছাড়তে হয়।এছাড়া এই মাছ দ্রুত বৃদ্ধি পায় বলে এ মাছ চাষে ঝুঁকি কম। তাছাড়া এ মাছে রোগবালাই খুবই কম হয়। এক কেজি বড় হরিণা চিংড়ির দাম ৫০০-৫৫০ টাকা পর্যন্ত হয়। দৈনিক সুপ্রভাত সাতক্ষীরা  আকার হরিণা চিংড়ি মধ্যম আকারের চিংড়ি। পুরুষ চিংড়ি ১৫(৫.৯ ইঞ্চি)সেন্টিমিটার এবং স্ত্রী চিংড়ি  ২০(৭.৯)সেন্টিমিটার পর্যন্ত লম্বা হয়।এই চিংড়ি সর্বোচ্চ ১৬০ গ্রাম ওজনের হতে পারে। তবে সাধারণত প্রত্যেকটা চিংড়ির ওজন ৩০ গ্রামের কম হয়ে থাকে। অর্থনৈতিক গুরুত্ব বাংলাদেশ, ভারত, পাকিস্তানের অর্থনীতিতে হরিণা চিংড়ি গুরুত্বপূর্ণ ভূমিকা রাখছে।এছাড়া বাংলাদেশের চিংড়ি উৎপাদন সর্বাধিক অবদান রাখে হরিণা চিংড়ি।  আরও দেখুন ১.চাকা চিংড়ি  তথ্যসূত্র  বিষয়শ্রেণী:ভোজ্য খোলকী বিষয়শ্রেণী:বাণিজ্যিক খোলকী
মার্তানেশ তেক্কে (আলবেনীয়: Teqeja e Martaneshit), যা পেশকু তেক্কে (Teqeja e Peshkut) নামেও পরিচিত, এটি একটি ঐতিহাসিক উসমানীয়-তুর্কি ধর্মীয় স্থাপনা। এটি আলবেনিয়ার দেবার জেলার মার্তানেশ গ্রামে অবস্থিত। তেক্কেটি বেকতাশি আদেশভুক্ত।  মার্তানেশ তেক্কে ১৮৭০ সালে একটি বেকতাশি তেক্কে হিসেবে নির্মিত হয়। এটি ১৮৯৮ সালে হুসেইন বাবা কর্তৃক প্রতিষ্ঠিত হয়। হুসেইন বাবার পর তেক্কেটির দায়িত্বে ছিলেন ইয়াসার বাবা, হায়দার বাবা, জাফের বাবা, বাবা লুতফু জানি এবং বাবা ফায়া মার্তানেশি।  বর্তমানে মার্তানেশ তেক্কেকে আলবেনিয়ার একটি "জাতীয় সাংস্কৃতিক প্রতীক" হিসেবে ঘোষণা করা হয়েছে।  ১৯৬৭ সালে, যখন এনভার হোজার নেতৃত্বে আলবেনিয়া বিশ্বের প্রথম নাস্তিক রাষ্ট্র হিসেবে ঘোষিত হয়, তখন এই তেক্কেটি বন্ধ করে দেওয়া হয় এবং মারাত্মক ক্ষতির সম্মুখীন হয়।  তথ্যসূত্র  বিষয়শ্রেণী:আলবেনিয়ার সাংস্কৃতিক নিদর্শন বিষয়শ্রেণী:আলবেনিয়ার সুফি তেক্কে বিষয়শ্রেণী:বেকতাশি তেক্কে বিষয়শ্রেণী:দিবার কাউন্টির স্থাপনা বিষয়শ্রেণী:আলবেনিয়ার সাংস্কৃতিক স্মৃতিস্তম্ভ
মারাইয়া চেয়েনে বেল (, ; জন্ম: ১৮ এপ্রিল ১৯৯৬; মারাইয়া বেল নামে সুপরিচিত) হলেন একজন মার্কিন ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  বেল মার্কিন যুক্তরাষ্ট্রের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন মারাইয়া চেয়েনে বেল ১৯৯৬ সালের ১৮ই এপ্রিল তারিখে মার্কিন যুক্তরাষ্ট্রের ওকলাহোমায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বেল মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। বেল সর্বমোট ২০২.৩০ পয়েন্ট নিয়ে সম্মিলিত অবস্থানে নবম স্থান অধিকার করেছিলেন; যেখানে শর্ট প্রোগ্রামে তিনি ৬৫.৩৮ পয়েন্ট নিয়ে দশম এবং ফ্রি স্কেটিংয়ে ১৩৬.৯২ পয়েন্ট পেয়ে সপ্তম অবস্থানে ছিলেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী সিঙ্গেল স্কেটার বিষয়শ্রেণী:মার্কিন যুক্তরাষ্ট্রের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২১শ শতাব্দীর মার্কিন নারী ক্রীড়াবিদ
ইজহারুলহক নাভিদ (; জন্ম ১০ নভেম্বর ২০০৩) একজন আফগান ক্রিকেটার ।  তিনি ৩১ জুলাই ২০১৯ সালে অনুষ্ঠিত ২০১৯ আফগানিস্তান প্রাদেশিক চ্যালেঞ্জ কাপ টুর্নামেন্টে কাবুল প্রদেশের হয়ে তার লিস্ট এ ক্রিকেটে অভিষেক ঘটে  ।   তথ্যসূত্র    বহিঃসংযোগ     বিষয়শ্রেণী:আফগান ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০৩-এ জন্ম বিষয়শ্রেণী:কাবুল থেকে আগত ক্রিকেটার বিষয়শ্রেণী:বন্দ-ই-আমির ড্রাগন্সের ক্রিকেটার বিষয়শ্রেণী:স্পিন ঘর টাইগার্সের ক্রিকেটার বিষয়শ্রেণী:সিডনি সিক্সার্সের ক্রিকেটার বিষয়শ্রেণী:মুলতান সুলতান্সের ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
টি উপাদান থেকে দৈবভাবে একটি উপাদান প্রকাশ করে।   ব্যবহার   random item|item1|item2|...|item  All calls to the function using  with the same number of items will return the same item.   পরামিতি   .... --> The items to return.   Set to a truthy value for all calls with this parameter set and the same number of items to return the same item.  There use to be a  parameter, but this is no longer needed.   উদাহরণ    {{Random item|অ|আ|ই|ঈ|ক|খ|গ|ঘ|১|২|৩|৪}} -->   {{Random item|অ|আ|ই|ঈ|ক|খ|গ|ঘ|১|২|৩|৪}} -->   {{Random item|অ|আ|ই|ঈ|ক|খ|গ|ঘ|১|২|৩|৪}} -->   {{Random item|অ|আ|ই|ঈ|ক|খ|গ|ঘ|১|২|৩|৪|same=y}} -->   {{Random item|অ|আ|ই|ঈ|ক|খ|গ|ঘ|১|২|৩|৪|same=y}} -->   {{Random item|অ|আ|ই|ঈ|ক|খ|গ|ঘ|১|২|৩|৪|same=y}} -->    আরো দেখুন টেমপ্লেট:Random number
খুঁটি জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ২৫শে ভাদ্র ১৪১৪ বঙ্গাব্দে (১২ই সেপ্টেম্বর ২০০৭ খ্রিষ্টাব্দে) রাঁচি জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণে অবস্থিত দক্ষিণ ছোটনাগপুর বিভাগের অন্তর্গত৷ জেলাটির জেলাসদর খুঁটি শহরে অবস্থিত এবং খুঁটি মহকুমা নিয়ে গঠিত৷  নামকরণ স্থানীয়দের মতে, প্রাচীনকালে ছোটনাগপুর অঞ্চল মুন্ডা জনগোষ্ঠীদের দ্বারা শাসিত হতো৷ ছোটনাগপুরের মুন্ডারাজা মন্দ্র মুন্ডার আট পৌত্রের একজন রাঁচি জনপদের সামান্য দক্ষিণাংশে নিজের রাজত্ব শুরু করেন এবং খুঁটকাটি নামক একটি গ্রামের পত্তন ঘটান৷ এই খুঁটকাটি নামটি থেকেই পরবর্তীকালে খুঁটি নামটি এসেছে৷https://en.m.wikipedia.org/wiki/Khunti  ইতিহাস ঐতিহাসিক আন্দোলন ভূপ্রকৃৃতি অর্থনীতি অবস্থান জেলাটির উত্তরে ঝাড়খণ্ড রাজ্যের রাঁচি জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের রাঁচি জেলা৷ জেলাটির পূর্বে ঝাড়খণ্ড রাজ্যের সরাইকেল্লা খরসোয়া জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণে ঝাড়খণ্ড রাজ্যের পশ্চিম সিংভূম জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের সিমডেগা জেলা৷ জেলাটির পশ্চিমে ঝাড়খণ্ড রাজ্যের গুমলা জেলা৷ জেলাটির  উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷https://www.mapsofindia.com/maps/jharkhand/tehsil/khunti.html  জেলাটির আয়তন ২৫৩৫ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.১৮%৷  ভাষা খুঁটি জেলায় প্রচলিত ভাষাসমূহের পাইচিত্র তালিকা নিম্নরূপ -  ধর্ম জনসংখ্যার উপাত্ত মোট জনসংখ্যা ৪৩৪৮১৯(২০০১ জনগণনা) ও  ৫৩১৮৮৫(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ২৩তম৷ ঝাড়খণ্ড রাজ্যের ১.৬১% লোক খুঁটি জেলাতে বাস করেন৷ জেলার জনঘনত্ব ২০০১ সালে ১৭৬ ছিলো এবং ২০১১ সালে তা বৃদ্ধি পেয়ে ২১০ হয়েছে   জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২২.৩২%, যা ১৯৯১-২০১১ সালের ১২.৫৫% বৃদ্ধির হারের থেকে বেশি৷   জেলাটিতে লিঙ্গানুপাত ২০১১ অনুযায়ী ৯৯৭(সমগ্র) এবং শিশু(০-৬ বৎ) লিঙ্গানুপাত ৯৬৪৷https://www.census2011.co.in/census/district/104-khunti.html  নদনদী পরিবহন ও যোগাযোগ পর্যটন ও দর্শনীয় স্থান ঐতিহ্য ও সংস্কৃতি শিক্ষা জেলাটির স্বাক্ষরতা হার ৫২.৯২%(২০০১) তথা ৬৩.৮৬%(২০১১)৷ পুরুষ স্বাক্ষরতার হার ৬৭.৪০%(২০০১) তথা ৭৪.০৮%(২০১১)৷ নারী স্বাক্ষরতার হার ৩৮.৪০%(২০০১) তথা ৫৩.৬৯% (২০১১)৷ জেলাটিতে শিশুর অনুপাত সমগ্র জনসংখ্যার ১৫.৯৫%৷  প্রশাসনিক বিভাগ সীমান্ত বিশিষ্ট ব্যক্তিবর্গ  তথ্যসূত্র  বহিঃসংযোগ  বিষয়শ্রেণী:খুঁটি জেলা বিষয়শ্রেণী:ঝাড়খণ্ডের জেলা বিষয়শ্রেণী:২০০৭-এ ঝাড়খণ্ডে প্রতিষ্ঠিত
কো নী ছিলেন বর্মার মুসলমান সমাজের অন্যতম প্রভাবশালী ব্যক্তি, মানবাধিকার কর্মী এবং নেতৃস্থানীয় আইনজীবী। তিনি ক্ষমতাসীন এনএলডি'র অন্যতম উপদেষ্টা এবং বর্ণবাদী চরম দক্ষিণপন্থী গোষ্ঠীর বিরুদ্ধে সোচ্চার এক ব্যক্তি ছিলেন।  কর্মজীবন বর্মার মুসলমান আইনজীবী পরিষদের প্রধান এক পৃষ্ঠপোষক কো নী। বিগত বছরগুলোতে রাজনীতির উত্তাল সময়গুলোতে অনেকেই তাকে সুচির প্রধান আইনি পরামর্শদাতা হিসেবে গণ্য করতেন। উ কো নি-এর মতামতের উপর ভিত্তি করে সুচি ও তার দল দেশের প্রশাসন পরিচালনায় সেনাবাহিনীর ক্ষমতা খর্ব করতে সম্ভাব্য কিছু সাংবিধানিক সংস্কার নিয়ে কাজ করছিল বলে দেশটিতে কিছুদিন ধরেই গুঞ্জন চলছিল। তার মাঝেই এই হত্যাকাণ্ড ঘটলো। সুচির উপদেষ্টা হিসেবে তার ভূমিকার জন্য তিনি জেনারেল অং সানের সহযোগী ইউ রাজ্জাকের সংগে তুলনীয় হতেন প্রায়শ। উল্লেখ্য, ইউ রাজ্জাককেও ১৯৪৭ সালে হত্যা করা হয়েছিল। রাজ্জাক ছিলেন বর্মা মুসলিম কংগ্রেসের সভাপতি।  মৃত্যু কো নী দেশটির প্রধান বিমান বন্দরে ২৯ জানুয়ারি ২০১৭  আততায়ীর গুলিতে মারা যান। ইন্দোনেশিয়া সফর শেষে দেশে ফিরছিলেন তিনি।  তথ্যসূত্র  বিষয়শ্রেণী:১৯৫৩-এ জন্ম বিষয়শ্রেণী:২০১৭-এ মৃত্যু বিষয়শ্রেণী:বর্মী মুসলিম বিষয়শ্রেণী:বর্মী রাজনীতিবিদ বিষয়শ্রেণী:বর্মী লেখক বিষয়শ্রেণী:২০১৭-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ
250px|ডান|থাম্ব|নাসার শিল্পী কর্তৃক অঙ্কিত সবচেয়ে উজ্জ্বল অধিনবতারার একটি এসএন ২০০৬জিওয়াই এর চিত্র অধিনবতারা বা হাইপারনোভা () এক প্রকার তারকা বিস্ফোরণ যা সাধারণ অতিনবতারার চেয়ে বহুগুণ বেশি শক্তি সম্পন্ন। অধিনবতারার বিকল্প নাম হিসেবে "অত্যুজ্জ্বল অতিনবতারা" () ও ব্যবহার করা হয়। এই বিস্ফোরণগুলো দীর্ঘ কালব্যপী গামা-রশ্মি বিদারণের কারণ বলে ধারণা করা হয়।  সাধারণ অতিনবতারার মত অধিনবতারাও বিভিন্ন রকম তারকা বিস্ফোরণের কারণে সৃষ্ট হয়ে থাকে: যার মধ্যে কয়েকটি ভালোভাবে জ্ঞাত ও সাম্প্রতিককালে পর্যবেক্ষিত, কয়েকটি অধিনবতারার পর্যবেক্ষণ থেকে অনিশ্চিতভাবে প্রস্তাবিত, আর কয়েকটি সম্পূর্ণভাবে তাত্ত্বিক। এ পর্যন্ত ১সি শ্রেণী ও ২এন শ্রেণীর অতিনবতারার সাথে সংশ্লিষ্ট অনেক অধিনবতারা, এবং অন্তত একটি সম্ভাব্য ২বি শ্রেণীর সাথে সংশ্লিষ্ট অধিনবতারা পর্যবেক্ষিত হয়েছে।  অতীতে ভগ্নতারা () শব্দটি দ্বারা নাক্ষত্রিক ভরযুক্ত কৃষ্ণগহ্বর, যা একটি তারার মহাকর্ষীয় অন্তঃস্ফোটনের () ফলে সৃষ্ট শেষ বস্তু, তা বোঝানো হত। বর্তমানে শব্দটি একটি দ্রুত-ঘুর্ণনশীল তারার নির্দিষ্ট প্রকৃতির অন্তঃস্ফোটনকে নির্দেশ করার জন্য মাঝেমধ্যে ব্যবহৃত হয়।   তথ্যসূত্র     বিষয়শ্রেণী:তারার জীবনচক্র বিষয়শ্রেণী:নাক্ষত্রিক বিস্ফোরণ বিষয়শ্রেণী:জ্যোতির্বৈজ্ঞানিক বস্তু বিষয়শ্রেণী:নাক্ষত্রিক ঘটনা বিষয়শ্রেণী:তারার বিবর্তন বিষয়শ্রেণী:নক্ষত্রের প্রকারভেদ বিষয়শ্রেণী:জ্যোতির্বৈজ্ঞানিক ঘটনা
থাম্ব থাম্ব| ইব্রাহিম বে এর প্রাসাদের উপর আল-Rudah দ্বীপ কাছাকাছি কায়রো  ইব্রাহিম বে (জন্ম আব্রাম সিনজিক্যাশভিলি ; ১৭৩৬ – ১৮১৬/১৮১৭) মিশরের একজন মামলুক সরকারী এবং রাজপুত্র ছিলেন।   জীবনী  ইব্রাহিম বে অব্রাম সিনজিক্যাশভিলি হিসাবে জর্জিয়ান উৎপত্তি, মধ্যে দক্ষিণ-পূর্ব জর্জিয়ান প্রদেশে কেকহিতে একটি খ্রিস্টান যাজক পরিবারে জন্মগ্রহণ করেন ।  ছোটবেলায় তাকে অটোমান দাস আক্রমণকারীরা ধরে নিয়ে গিয়ে মিশরে বিক্রি করে দেয় যেখানে তাকে ইসলামে রূপান্তরিত করা হয়েছিল এবং মামলুক হিসাবে প্রশিক্ষণ দেওয়া হয়েছিল। মিশরের মামলুক শাসক মুহাম্মদ বে আবু আল-ধাবের অনুগত সেবার মাধ্যমে তিনি পদমর্যাদায় অধিষ্ঠিত হন এবং বেয়ের মর্যাদায় লাভ করেছিলেন ।Mikaberidze, Alexander, "Ibrahim Bey", in: Gregory Fremont-Barnes (ed., 2006), The Encyclopedia of the French Revolutionary and Napoleonic Wars, Vol. 2, p. 471-2. ABC-CLIO, Inc.  সময়ের সাথে সাথে তিনি অন্যতম প্রভাবশালী মামলুক কমান্ডার হিসাবে আত্মপ্রকাশ করেন এবং তাঁর সহকর্মী মুরাদ বেয়ের সাথে মিশরের একটি ডি কন্ট্রোল নিয়ন্ত্রণ ভাগ করে নিলেন । এই দু'জন ব্যক্তি একটি চুক্তিভিত্তিতে পরিণত হন, মুরাদ বে সামরিক বিষয় পরিচালনা করেন এবং ইব্রাহিম বে সিভিল প্রশাসন পরিচালনা করেছিলেন। তারা মামলুক শাসন ও নাগরিক কলহকে উৎখাত করার অবিরাম চেষ্টা চালিয়ে বেঁচে গিয়েছিল।  তারা মিশরে কায়েমাকামস (ভারপ্রাপ্ত গভর্নর) হিসাবে দায়িত্ব পালন করেছিল, যদিও তারা কার্যকরভাবে কয়েক দশক ধরে ডি ইকো ক্ষমতা রাখে, এমনকি মিশরের নিযুক্ত অটোমান গভর্নরও  ১৭৭১ থেকে ১৭৭৩ অবধি ইব্রাহিম বে মিশরের আমির আল-হজ্জ (হজ্জ কাফেলার সেনাপতি) হিসাবে দায়িত্ব পালন করেছিলেন। Creighton, Ness. Dictionary of African Biography. p. 133.  ১৭৮৬ সালে, অটোমান সুলতান আবদুলহমিদ আমি ইব্রাহিম ও মুরাদ বেকে তাড়িয়ে দেওয়ার জন্য কপুদন পাশা ( অটোমান নৌবাহিনীর গ্র্যান্ড অ্যাডমিরাল) সেজায়িরলি গাজী হাসান পাশাকে প্রেরণ করেন ।  হাসান পাশা তার প্রচেষ্টায় দৃঢ়তা ও নিখুঁত ছিলেন এবং স্বল্পমেয়াদে সফল হন এবং মিশরে সরাসরি অটোমান সাম্রাজ্যের নিয়ন্ত্রণ পুনঃপ্রকাশ করেন। ইসমাইল বে নতুন মামলুক নেতা এবং শায়খ আল-বালাদ (সিভিল গভর্নর এবং ডি ফ্যাক্টো রুলার) নিযুক্ত হন। তবে, ১৭৯২ সালে, হাসান পাশার দ্বারা তাদের বহিষ্কারের মাত্র ছয় বছর পরে, এই ডুমাভিয়েরেট দক্ষিণের মিশরে আত্মগোপন করে কায়রোতে ফিরে আসেন এবং ডি-ফ্যাক্টো নিয়ন্ত্রণ ফিরিয়ে নেন।   ১৭৯৮ সালে ফরাসিরা যখন মিশর আক্রমণ করেছিল , ইব্রাহিম পিরামিড এবং হেলিওপোলিসের যুদ্ধে নেপোলিয়নের সেনাবাহিনীর বিরুদ্ধে যুদ্ধ করেছিলেন তবে উভয় সময়ে পরাজিত হন। এই পরাজয় কার্যকরভাবে সারাদেশে তার শাসনের অবসান ঘটায় এবং ১৮১৬ বা ১৮১৭ সালে মমলুক নেতাদের ১৮১১এর গণহত্যা থেকে মোহাম্মদ আলী পাশার হত্যাযজ্ঞ থেকে বেঁচে গিয়ে তিনি অস্পষ্ট রোগে মারা যান।    আরো দেখুন    মিশর শাসন করার ক্ষেত্রে ইব্রাহিমের ক্যারিয়ার দীর্ঘকালীন অংশীদার মুরাদ বে  সাকালিবা   তথ্যসূত্র   বিষয়শ্রেণী:মিশরের উসমানীয় গভর্নর বিষয়শ্রেণী:১৮১৭-এ মৃত্যু বিষয়শ্রেণী:১৭৩৫-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মিশরীয় আভিজাত ব্যক্তি বিষয়শ্রেণী:১৮শ শতাব্দীর উসমানীয় সাম্রাজ্যের ক্রীতদাস
কামরুল আহসান একজন বাংলাদেশী প্রকৌশলী। তিনি আহছানউল্লা বিজ্ঞান ও প্রযুক্তি বিশ্ববিদ্যালয়ের মেকানিক্যাল অ্যান্ড প্রোডাকশন ইঞ্জিনিয়ারিং বিভাগের অধ্যাপক এবং ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব এশিয়া প্যাসিফিকের (ইউএপি) বর্তমান উপাচার্য।  শিক্ষাজীবন তিনি বাংলাদেশ প্রকৌশল বিশ্ববিদ্যালয় (বুয়েট) থেকে মেটালার্জিক্যাল ইঞ্জিনিয়ারিংয়ে স্নাতক ও স্নাতকোত্তর এবং যুক্তরাজ্যের বার্মিংহাম বিশ্ববিদ্যালয় থেকে মেটালার্জি ও ম্যাটেরিয়ালস বিষয়ে পিএইচডি ডিগ্রি অর্জন করেন।  কর্মজীবন কামরুল আহসান আহছানউল্লা বিজ্ঞান ও প্রযুক্তি বিশ্ববিদ্যালয় এবং ইউনিভার্সিটি অব টেকনিক্যাল মালয়েশিয়াসহ বিভিন্ন বিশ্ববিদ্যালয়ে তিন দশকের বেশি সময় অধ্যাপনা ও গবেষণা করেছেন। তিনি ২০২২ সালের ১৪ ফেব্রুয়ারি পরবর্তী চার বছরের জন্য ঢাকায় অবস্থিত বেসরকারি বিশ্ববিদ্যালয়, ইউনিভার্সিটি অব এশিয়া প্যাসিফিকের উপাচার্য হিসেবে যোগ দেন।  তথ্যসূত্র  বিষয়শ্রেণী:বাংলাদেশী প্রকৌশলী বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি অব এশিয়া প্যাসিফিকের উপাচার্য বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
জশপুর নগর () ভারতের ছত্তিসগড় রাজ্যের জশপুর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জশপুর নগর শহরের জনসংখ্যা হল ২০,১৯০ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে জশপুর নগর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
ব্রজ মন্ডল পরিক্রমা, যাহাকে ব্রজ যাত্রা বা (ব্রজ তীর্থযাত্রা) ও বলা হয় ভগবান পরমেশ্বর শ্রীকৃষ্ণের বৃন্দাবন পায়ে হেঁটে তীর্থযাত্রা বৃন্দাবনের ৮৪ ক্রোম ব্রজ মন্ডল অঞ্চল পরিক্রমা করা হয়, বর্তমানে নিম্বার্ক সম্প্রদায়ের দারানুবর্তী ৫৭তম আচাৰ্য অখিল ভারতীয় বৈষ্ণব চতুঃসম্প্রদায়ের শ্রীমহন্ত রাসবিহারীদাস কাঠিয়াবাবা মহারাজের নেতৃত্বাধীন পরিচালিত হয় এই পরিক্রমা।  ইতিহাস  ব্রজ মন্ডল পরিক্রমা, যাহাকে ব্রজ যাত্রা (ব্রজ তীর্থযাত্রা) ও বলা হয়। ভগবান পরমেশ্বর শ্রীকৃষ্ণের সাথে সম্পর্কিত একটি তীর্থযাত্রা। যেখানে ৮৪ ক্রোম ব্রজ মন্ডল অঞ্চল পরিক্রমা করা হয়। যা পায়ে হেঁটে ভ্রমণের পথ। হাঁটার গতির উপর নির্ভর করে ১ থেকে ২ মাস পর্যন্ত সময় লাগে। নিম্বার্ক সম্প্রদায়ের ঐতিহ্য ও সংস্কৃতি ধারা অনুসারে বৈষ্ণব মহন্ত নাগাজি মহারাজ প্রায় ৫৩০ বছর আগে ৮৪ ক্রোশ ব্রজ পরিক্রমার শুভ সূচনা করেছিলেন। যেহেতু এটি বৈদিক যুগের ভগবান পরমেশ্বর শ্রীকৃষ্ণ এবং মহাভারতের সাথে সংযুক্ত , তাই এটি হিন্দুধর্মের জন্য একটি গুরুত্বপূর্ণ প্রাচীন তীর্থযাত্রা। এটি হরিয়ানা রাজ্যের "কুরুক্ষেত্রের ৪৮ ক্রোশ পরিক্রমা", উত্তর প্রদেশ রাজ্যের মথুরায় "ব্রজ পরিক্রমা" এবং দ্বারকাধীশ মন্দিরের "দ্বারকা পরিক্রমা" (দ্বারকাধীশ যাত্রা) "কৃষ্ণ"।   তথ্যসূত্র   বিষয়শ্রেণী:বৈষ্ণবধর্ম বিষয়শ্রেণী:ভারতীয় দর্শন বিষয়শ্রেণী:হিন্দু দার্শনিক ধারণা বিষয়শ্রেণী:নিম্বার্ক সম্প্রদায় বিষয়শ্রেণী:নিম্বার্ক মতাবলম্বী বিষয়শ্রেণী:কৃষ্ণায়ত বৈষ্ণব সম্প্রদায় বিষয়শ্রেণী:হিন্দু সন্ন্যাসবাদ বিষয়শ্রেণী:বেদান্ত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  আফতাবুজ্জামান (আলাপ) ১৪:১৮, ৩০ সেপ্টেম্বর ২০২২ (ইউটিসি) HD OK TV LTD   – (অপসারণের প্রস্তাবনা দেখুনলগ দেখুন) () প্রতিষ্ঠানটি WP:ORG পূরণ করে না। নির্ভরযোগ্য উৎসের অভাবে প্রণীত এই নিবন্ধ WP:GNG মানদণ্ড অনুসারে উত্তীর্ণ নয়। ~ নোমান (আলাপ│অবদান) ১০:০৯, ৩০ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।